Sute de școli din Slovacia și Cehia au primit marți amenințări cu bombă
Circa 270 de școli de pe teritoriul Slovaciei au primit marți dimineață amenințări cu bombă, a anunțat ministrul de Interne Matus Sutaj Estok, precizând că acest caz este investigat ca atac terorist, informează agenția slovacă TASR, preluată de Agerpres. Chiar dacă polițiștii nu au găsit niciun fel de explozivi, Ministerul Educației a recomandat școlilor vizate să își suspende cursurile până la ora 11.00. Dacă va fi sau vor fi găsiți, autorul sau autorii ar putea primi până la 25 de ani de închisoare sau chiar detenție pe viață.